Előterjesztés Zalakaros Város Önkormányzat Képviselő-testületének 2023. május 25-i ülésére
Tárgy: Beszámoló a 2022. évi ellenőrzési terv végrehajtásáról
Az előterjesztést készítette: Horváthné Juhász Barbara pénzügyi osztályvezető 
Tisztelt Képviselő-testület!

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 49. § (3a) bekezdésére figyelemmel az éves ellenőrzési jelentést a polgármester a tárgyévet követően, a zárszámadási rendelettervezettel egyidejűleg a képviselő-testület elé terjeszti jóváhagyásra.
Zalakaros Város Önkormányzata a feladat ellátására megállapodást kötött 2022. évben a Numerikus Szumma Kontroll Kft-vel. A Kft. az ellenőrzéseket az alábbi tárgyban végezte:

Az Önkormányzat esetében:

1. Az építményadó kivetésének és beszedésének ellenőrzése
2. A kontrollkörnyezet kialakításának ellenőrzése
3. Az információs-kommunikációs rendszer kialakításának és működésének ellenőrzése
4. A selejtezés szabályszerűségének ellenőrzése a Zalakarosi Közösségi Ház és Könyvtár, valamint a Zalakarosi Óvoda és Bölcsőde intézményekben
A Zalakarosi Közös Hivatal esetében:

1. A mérleg alátámasztás biztosításának, a beszámoló szabályszerűségének ellenőrzése

A megbízott a 2022. évi belső ellenőrzési tervben szereplő ellenőrzések végrehajtásáról szóló jelentését elkészítette, melyet jelen előterjesztéshez mellékelve van. 

A belső ellenőr a vizsgálatok folyamán javaslatot nem tett, így intézkedési terv készítésére nem került sor.  
Tisztelettel kérem a Képviselő-testületet az alábbi határozat meghozatalára:
Határozati javaslat:
A képviselő-testület
1./ az önkormányzat 2022. évi ellenőrzési tervének végrehajtásáról szóló belső ellenőri jelentést jelen előterjesztés melléklete szerinti tartalommal elfogadja.

Határidő:            azonnal
Felelős:               Torma László aljegyző
Operatív felelős: Horváthné Juhász Barbara pénzügyi osztályvezető
Zalakaros 2023. május 9.
Torma László
aljegyző

